CELEX: 62013TN0132
Language: el
Date: 2013-03-04 00:00:00
Title: Υπόθεση T-132/13: Προσφυγή της 4ης Μαρτίου 2013 — Deweerdt κ.λπ. κατά Ελεγκτικού Συνεδρίου

27.4.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 123/21
            
         Προσφυγή της 4ης Μαρτίου 2013 — Deweerdt κ.λπ. κατά Ελεγκτικού Συνεδρίου
   (Υπόθεση T-132/13)
   2013/C 123/36
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες: Sonja Deweerdt (Rulles, Βέλγιο)· Didier Lebrun (Λουξεμβούργο, Λουξεμβούργο)· και Margot Lietz (Mensdorf, Λουξεμβούργο) (représentants: A. Coolen, J. N. Louis, E. Marchal και D. Abreu Caldas, δικηγόροι)
   
      Καθού: Ελεγκτικό Συνέδριο
   
      Αιτήματα των προσφευγόντων
   
   Οι προσφεύγοντες ζητούν από το Γενικό Δικαστήριο:
   
               —
            
            
               να κρίνει ότι το άρθρο 4 του Εσωτερικού Κανονισμού του Ελεγκτικού Συνεδρίου παράνομο καθόσον έχει ως αποτέλεσμα τη διασφάλιση της ατιμωρησίας μέλους του το οποίο ευθύνεται για συμπεριφορές συνιστώσες παρενόχληση·
            
         
               —
            
            
               να ακυρώσει την απόφαση του Ελεγκτικού Συνεδρίου της 13ης Δεκεμβρίου 2012 να μη ζητήσει από το Δικαστήριο να εξετάσει κατά πόσον η κ. S, τότε μέλος του Ελεκγτικού Συνεδρίου, είχε παύσει να ανταποκρίνεται στις απαιτούμενες προϋποθέσεις ή να εκπληρώνει τις υποχρεώσεις που απέρρεαν από τη θέση της και, σε περίπτωση που η θητεία της είχε ήδη λήξει, να την κηρύξει έκπτωτη του δικαιώματος συντάξεως·
            
         
               —
            
            
               να καταδικάσει το Ελεγκτικό Συνέδριο στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής, οι προσφεύγοντες προβάλλουν τέσσερις λόγους.
   
               1)
            
            
               Ο πρώτος λόγος αντλείται από τον παράνομο χαρακτήρα του άρθρου 4 του Εσωτερικού Κανονισμού του Ελεγκτικού Συνεδρίου, καθόσον διασφαλίζει την ατιμωρησία μέλους του το οποίο ευθύνεται για συμπεριφορές συνιστώσες παρενόχληση
            
         
               2)
            
            
               Ο δεύτερος λόγος αντλείται από το ότι η προσβαλλόμενη απόφαση είναι αντιφατική, καθόσον το Ελεγκτικό Συνέδριο αναγνώρισε μεν ρητώς τα πταίσματα της κ. S, αρνήθηκε όμως να υποβάλει το ζήτημα στο Δικαστήριο.
            
         
               3)
            
            
               Ο τρίτος λόγος αντλείται από έλλειψη οποιασδήποτε αιτιολογίας που θα επέτρεπε στους προσφεύγοντες να εκτιμήσουν κατά πόσον η προσβαλλόμενη απόφαση είναι θεμελιωμένη.
            
         
               4)
            
            
               Ο τέταρτος λόγος αντλείται από παραβίαση της αρχής της προστασίας της δικαιολογημένης εμπιστοσύνης καθώς και από κατάχρηση εξουσίας, καθόσον το Ελεγκτικό Συνέδριο δεν εξέτασε τη σκοπιμότητα της παραπομπής της κ. S ενώπιον του Δικαστηρίου παρά μόνον ένα έτος και μία ημέρα μετά την κατάθεση της εκθέσεως του εξωτερικού ανακριτή.